Juanes

**Juanes**, (rođen u Kolumbiji, 9. augusta 1972.), pravim imenom **Juan Esteban Aristizábal Vásquez**, je kolumbijski pjevač, pisac pjesama i gitarist rođen u Medellínu. Kada je bio mlad, otac ga je radije zvao Juanes (***Juan***+***Es***teban), nego Juan. Svi su prihvatili taj nadimak, pa je tako odlučio zadržati taj nadimak kao svoje umjetničko ime. Njegovi muzički počeci su bili vezani uz rock bend Ekhymosis. U tom bendu su učestvovali Andrés García, Fernando "Toby" Tobón i José David Lopera. 

## Karijera 
Široj javnosti je postao poznat tek nakon raspada Ekhymosisa, i to albumom "**Fijate Bien**" (Dobro pogledaj). Izdao ga je 2000. godine, a priskrbio mu je čak tri Latin Grammyja:
* Najbolji novi izvođač 
* Najbolji Rock Solo vokalni album 
* Najbolja rock pjesma. 

Nakon Fijate Bien, dvije godine poslije je izdao i album "**Un Dia Normal**" (Normalan dan), s Gustavom Santaolallaom kao koproducentom. Taj album je zapalio cijelo Latinsku Ameriku, te dominirao Latin Grammyjima 2002. godine. Najvažnije nagrade s tog Grammyja su bile za najbolji album godine i najbolju pjesmu godine. Na tom albumu se našla i pjesma "**Fotografía**", s popularnom portugalsko-kanadskom zvijezdom Nelly Furtado, koja govori o izolaciji između dvoje ljubavnika. 

2004. je izašao i treći album, "**Mi Sangre**" (Moja krv), te je dugo bio #1 na svim latino-ljestvicama. 

Jedna od najpoznatijih pjesama iz album Mi Sangre je **La Camisa Negra** (Crna košulja). Postala je doslovno megahit i u zemljama u kojima španski nije primarni jezik. Neki su se oglasili govoreći kako je pjesma neofašistička, jer podsjeća na Crne košulje, Mussolinijevu fašističku vojsku. Ove je optužbe Juanes, naravno, odbacio. Pjesma govori o jutru nakon prekida veze, a crna košulja je znak lošeg raspoloženja. To potvrđuje jedan stih pjesme: "Respiré de ese humo amargo de tu adiós y desde que tu te fuiste yo solo tengo la camisa negra." (Udisao sam gorak dim tvog oproštaja i otkad si otišla imam samo ovu crnu košulju.).

Juanes je 2005. opet osvojio tri Grammyja na dodjeli Latin Grammy; 
* Najbolja rock pjesma godine **Nada Valgo Sin Tu Amor** (Bezvrijedan sam bez tvoje ljubavi)
* Najbolji rock solo album godine **Mi Sangre** (Moja krv)
* Najbolji muzički video **Volverte a Ver** (Opet te vidjeti).

## Javni život 
Juanes u svojim pjesmama se izražava o romantičnim i političkim temama, a ta relativna politička usmjerenost mu je donijela uvrštenje u Timesovih 100 najutjecajnijih ljudi svijeta. Također je ambasador Dobre volje za ujedinjenje za dobrobit Kolumbije, neprofitne organizacije koja širi svijest o opasnim minama. 

Njegovim nadimkom se koristi i jedan Ekvadorac, kojem je ime, naravno, Juan Esteban.

Zanimljivo, 9. decembra 2005. se pojavio na završnom izvlačenju parova za SP u Njemačkoj 2006., pjevajući već spominjanu 'La Camisa Negra', tada najbolju pjesmu u čitavoj Evropi.

Prodao je više od 5 miliona CD-ova širom svijeta, te tako postao jedan od nekolicine Kolumbijanaca koji je prodao više od milion primjeraka CD-ova. Carlos Vives je bio prvi kolumbijski umjetnik s više od milion prodanih primjeraka. No, Shakira je odmakla vrlo daleko s više od 46 miliona prodanih primjeraka CD-ova.

Postao je prvi umjetnik koji je imao nastup u Evropskom parlamentu. To je bilo u povodu njegovog upozoravanja na opasnost koja prijeti od mina širom svijeta, pa i u njegovoj rodnoj Kolumbiji.

## Diskografija 
### Albumi 
* *Fíjate Bien* (2001)
* *Un Día Normal* (2003)
* *Mi Sangre* (2004)
* *La Vida Es Un Ratico* (2007)
* *P.A.R.C.E.* (2010)

### Singlovi 
* 2001 – *Fíjate Bien*
* 2001 – *Podemos Hacernos Daño*
* 2001 – *Nada*
* 2002 – *A Dios le Pido*
* 2002 – *Es Por Ti*
* 2003 – *Mala Gente*
* 2003 – *Fotografía* (feat. Nelly Furtado)
* 2004 – *La Paga* (feat. The Black Eyed Peas)
* 2004 – *Un Día Normal* 
* 2004 – *Nada Valgo Sin Tu Amor*
* 2005 – *Volverte a Ver*
* 2005 – *La Camisa Negra*
* 2005 – *Para Tu Amor*
* 2006 – *Lo Que Me Gusta a Mi*
* 2006 – *Rosario Tijeras*
* 2006 – *Te Busqué* (feat. Nelly Furtado)
* 2007 – *Mi Libre Cancion* (feat. Laura Pausini)
* 2007 – *Me Enamora*
* 2008 – *Gotas De Agua Dulce*
* 2008 – *Tres*
* 2009 – *Odio Por Amor*
* 2009 – *Hoy Me Voy*
* 2010 – *Yerbatero*
* 2010 – *Y No Regresas*

Kategorija:Kolumbijski pjevači